EXTRACTO DAS BASES DE PARTICIPACIÓN NO III FESTIVAL AUDIOVISUAL INFANTIL E XUVENIL "O MUSEO DE PONTEVEDRA EN CURTAMETRAXES"
ADMINISTRACIÓN LOCAL — Provincial — Deputación Provincial (Subvencións e axudas, 24/09/2019)

De conformidade co previsto nos artigos 17.3. b y 20.8. a da Lei 38/2003, de 17 de novembro, xeral de subvencións, publícase o extracto da convocatoria cuxo texto completo pode consultarse na Base de Datos Nacional de Subvencións.http://www.pap. minhap. gob. es/bdnstrans/index O Museo de Pontevedra en curtametraxes é un festival que ten como obxectivo fomentar e divulgar o patrimonio cultural entre a infancia e a mocidade a través das obras e coleccións expostos no Sexto Edificio, edificio Sarmiento e as Ruínas de San Domingos, así como a exposición que acollerá o Museo dende o mes de outubro 2019 ata o mes de febreiro de 2020 “Galaicos, un pobo entre dous mundos”, onde se amosan, entre outras, pezas pertencentes á colección do Museo. Poderá participar no festival de curtametraxes o alumnado de 5º e 6º de educación primaria, secundaria, bacharelato, graos medios ou formación profesional básica, tanto a título individual como en grupo, a condición de que estean representados por unha persoa maior de idade (pais, nais ou titores ou titoras legais en caso de presentarse de forma individual ou pola dirección ou xefatura de estudos do centro escolar cando se presenten a nivel grupal, xa que todos os participantes son menores de idade a data 31 decembro de 2019. Existen catro categorías de participación: A representación legal (nais, pais, titoras ou titores) das e dos participantes ou ben a Dirección ou Xefatura de Estudos dos centros de ensino presentarán as solicitudes preferentemente por medios electrónicos a través do formulario normalizado dispoñible na sede electrónica da Deputación de Pontevedra, https://sede.depo. gal, e a través da web do Museo, www.museo. depo. gal. Alternativamente, poderanse presentar as solicitudes presencialmente en calquera dos lugares e rexistros establecidos na normativa reguladora do procedemento administrativo común. A data límite para a presentación de solicitudes é o 23 de xaneiro de 2020. Para inscribir e remitir as curtametraxes no III Festival Audiovisual Infantil e Xuvenil “O Museo de Pontevedra en Curtametraxes” as e os participantes poderán elixir entre unha das seguintes opcións, especificando sempre en que categoría se inscriben: 1. Mediante o envío dunha copia da curtametraxe e do formulario de solicitude á Secretaría do Museo de Pontevedra 2. Directamente na Secretaría do Museo de Pontevedra 3. En liña, a través do correo-e ou WeTransfer ao enderezo curtas. museo@depo. gal Cada participante ou grupo de participantes só poderá presentar unha curtametraxe. Os centros de ensino só poderán presentar dúas curtametraxes por cada categoría. A data límite de recepción das curtametraxes é o 23 de abril de 2020. As curtametraxes presentadas deberán ter como obxectivo resaltar o patrimonio cultural exposto no Sexto Edificio, edificio Sarmiento e Ruínas de San Domingos ou a exposición “Galaicos, un pobo entre dous mundos” desde a visión particular da infancia e a xuventude. Serán en galego e poden incluír subtítulos para as persoas con discapacidade auditiva. As obras presentadas serán en idioma galego e poderán incluír subtítulos para as persoas con discapacidade auditiva. As curtametraxes presentadas ao Festival realizaranse con cámaras, videocámaras, tabletas ou teléfono móbil. Deberán estar dirixidas, protagonizadas e realizadas exclusivamente por menores e non poderá durar mais de cinco minutos, incluídos os créditos. As curtametraxes ser án seleccionadas por un xurado, nomeado por Resolución presidencial e formado por: As deliberacións do xurado serán secretas e as decisións adoptaranse por maioría simple e a súa decisión será inapelable Entregaranse oito premios, dous en cada categoría, previa selección do xurado. A organización do III Festival poderá declarar deserta algunha categoría ou realizar unha mención especial. As contías dos premios son as seguintes: 200 euros para cada unha das categorías.400 euros para cada unha das categorías. Os premios entregaranse na gala de clausura do festival, que terá lugar o venres 22 de maio de 2020 no salón de actos do Sexto Edif icio do Museo de Pontevedra. Será responsabilidade das e dos participantes contar coas autorizacións pertinentes sobre o material empregado nas curtametraxes referido aos dereitos de propiedade intelectual, dereitos de autoría, de explotación, de honra, intimidade e imaxe, así como calquera outros dereitos de terceiros. Do mesmo xeito, responsabilizaranse tamén dos dereitos de imaxe das persoas que aparezan nas curtametraxes, eximindo a organización de calquera tipo de responsabilidade neste sentido. Museo de Pontevedra. Edificio Fernández López En Pontevedra, a 11 de setembro de 2019. Xosé Cesáreo Mosquera Lorenzo Vicepresidente da Deputación de Pontevedra